ΓΡΑΠΤΗ ΕΡΩΤΗΣΗ E-2218/99

υποβολή: Paulo Casaca (PSE) προς την Επιτροπή

(29 Νοεμβρίου 1999)

Θέμα: Καταχρηστική χρησιμοποίηση των ΙΑΔ στα νομικά έγγραφα της Κοινότητας

Έλαβα, με ημερομηνία 29 Οκτωβρίου στις Βρυξέλλες, και 30 Οκτωβρίου στην κατοικία μου, στην Ponta Delgada, την απάντηση της Επιτροπής στην ερώτησή μου Ε-1567/99(1) του παρελθόντος Ιουλίου. Στην απάντησή της η Επιτροπή επιβεβαιώνει τη χρησιμοποίηση των δεικτών ΙΑΔ (Ισοτιμία Αγοραστικής Δύναμης) στα νομικά κείμενα μείζονος σημασίας, όπως οι κανονισμοί (ΕΚ) αριθ. 1260/1999(2) και 1267/1999(3), χωρίς ναφίσταται η παραμικρή νομική βάση για μία τέτοια χρησιμοποίηση.

Είναι σκόπιμο ναπογραμμισθεί ότι, αντιθέτως με τα όσα συμπεραίνονται από την απάντηση της Επιτροπής, η ύπαρξη μιας ειδικής νομικής βάσης για την ΙΑΔ δεν κρίνεται σκόπιμη, αλλά ότι, αντιθέτως, ο δείκτης αυτός θα έπρεπε να είναι ενσωματωμένος και να καθυποτάσσεται στο ευρωπαϊκό σύστημα εθνικών και περιφερειακών λογαριασμών στην Κοινότητα (Κανονισμός (ΕΚ) αριθ. 2223/96(4)του Συμβουλίου).

Ο ισχυρισμός, σύμφωνα με τον οποίο η χρησιμοποίηση αυτού του δείκτη «δεν δημιουργεί σοβαρό πρόβλημα» προκαλεί έκπληξη, στο μέτρο που είναι γνωστό πώς η πορτογαλική Στατιστική Υπηρεσία απέρριψε τους δείκτες ΙΑΔ που χρησιμοποιούνται από την Eurostat λόγω της έλλειψης μιας ειδικής και αναγνωρισμένης, για τον εν λόγω δείκτη, νομικής, επιστημονικής και μεθοδολογικής βάσης.

Κατάπληξη προκαλεί επίσης και ότι, ο ισχυρισμός σύμφωνα με τον οποίο οι δείκτες ΙΑΔ διαμορφώνονται με βάση διμερείς συμβάσεις με τις διάφορες εθνικές στατιστικέςπηρεσίες, τη στιγμή που είναι φανερό πώς η κορυφαία απόδειξη ότι οι εν λόγω δείκτες στερούνται οποιασδήποτε αξιοπιστίας εδράζεται ακριβώς στο γεγονός ότι διαμορφώνονται βάσει μοναδικών κριτηρίων.

Αξίζει τέλος να προστεθεί ότι η πλέον πρόσφατη διαθέσιμη δημοσίευση με βάση τα αποτελέσματα του εν λόγω δείκτη εμφανίζει στοιχεία τα οποία ακόμη και ο πιό απρόσεκτος παρατηρητής θα χαρακτήριζε παράλογα.

Έχονταςπόψη τα προαναφερθέντα, θα μπορούσε άραγε η Επιτροπή να αναφέρει εάν προτίθεται να ενημερώνει τακτικά και κατά τρόπον εμπεριστατωμένο το Ευρωπαϊκό Κοινοβούλιο ως προς την πορεία του διαλόγου που αφορά τους εν λόγω δείκτες, ο οποίος, σύμφωνα με την απάντησή της, εγκαινιάστηκε στη συνεδρίαση της Επιτροπής του Στατιστικού Προγράμματος που πραγματοποιήθηκε στις 25 παρελθόντος Μα ου;

(1) ΕΕ C 27 E της 29.1.2000, σελ. 134.

(2) ΕΕ L 161 της 26.6.1999, σελ. 1.

(3) ΕΕ L 161 της 26.6.1999, σελ. 73.

(4) ΕΕ L 310 της 30.11.1996, σελ. 1.

Απάντηση του κ. Solbes Mira Εξ ονόματος της Επιτροπής

(21 Δεκεμβρίου 1999)

Οι ισοτιμίες αγοραστικής δύναμης (ΙΑΔ) δεν χρησιμοποιούνται καταχρηστικά στα νομικά κείμενα της Κοινότητας. Τα δύο νέα νομικά μέσα για τα περιφερειακά μέτρα(1) αναφέρονται στη χρήση των ΙΑΔ ως συντελεστών μετατροπής που θα χρησιμοποιούνται αντί για τις αγοραίες συναλλαγματικές ισοτιμίες, πράγμα που είναι απολύτως σωστό και αντανακλά την τρέχουσα πρακτική.

Η χρήση των ΙΑΔ βασίζεται στα κείμενα αυτά αλλά, αυτό που λείπει, είναι η νομική βάση για την κατάρτιση των ίδιων των ΙΑΔ. Η Επιτροπή θεωρεί σκόπιμο να καταρτιστεί η σχετική νομική βάση. Αυτό είναι εντελώς διαφορετικό ζήτημα.

Η Επιτροπή δεν έχειπόψη της οποιαδήποτε απόρριψη των ΙΑΔ εκ μέρους της πορτογαλικής Στατιστικής Υπηρεσίας. Το Instituto nacional de Estattistica (INE) παρέχει το ίδιο όλες τις πορτογαλικές στατιστικές εισροές για τουςπολογισμούς, και όλα τα συμμετέχοντα κράτη μέλη, συμπεριλαμβανομένης της Πορτογαλίας, ενέκριναν πάντοτε τα ετήσια αποτελέσματα. Επίσης, δενπήρξε πρόσφατα οποιαδήποτε κριτική της επιστημονικής ή της μεθοδολογικής βάσης που χρησιμοποιεί η Επιτροπή. Το μεθοδολογικό πλαίσιο που εφαρμόζεται προς το παρόν έχει συμφωνηθεί μεταξύ της Επιτροπής και του Οργανισμού οικονομικής συνεργασίας και ανάπτυξης (ΟΟΣΑ), και είναι το ίδιο με αυτό που χρησιμοποιείται στο Διεθνές πρόγραμμα συγκρίσεων το οποίο συντονίζεται από τα Ηνωμένα Έθνη καιποστηρίζεται από την Διεθνή Τράπεζα.

Η Επιτροπή συντονίζει τις εργασίες των διαφόρων εθνικών στατιστικών αρχών σχετικά με τους ΙΑΔ μέσω μιας ομάδας εργασίας εθνικών εμπειρογνωμόνων καθώς και με την έκδοση κατάλληλων κατευθυντηρίων γραμμών. Η Επιτροπή είναι πεπεισμένη ότι η προσέγγιση αυτή έχει εξασφαλίσει επαρκή συντονισμό, ακόμη και αν οι συμβάσεις συνάπτονται σε ατομική βάση.

Η Επιτροπή δεν μπορεί να συμφωνήσει με την άποψη ότι τα πλέον πρόσφατα αποτελέσματα είναι «παράλογα». Θα πρέπει και πάλι να τονισθεί ότι όλα τα αποτελέσματα, πριν οριστικοποιηθούν και δημοσιευθούν, εγκρίνονται από τους εκπροσώπους που αντιπροσωπεύουν τις εθνικές στατιστικές αρχές και οι οποίοι συμμετέχουν στην ομάδα εργασίας.

Με την ευκαιρία αυτή, η Επιτροπή τονίζει εκ νέου ότι η έλλειψη ειδικού νομικού κειμένου για τις ΙΑΔ δεν έχει δημιουργήσει σημαντικά προβλήματα αλλά ότι η συνέχιση των αρχών που έχουν συμφωνηθεί από κοινού θα ενισχυθεί περαιτέρω με την θέσπιση μιας ειδικής νομικής πράξης. Η Επιτροπή είναι πρόθυμη να συνεχίσει να πληροφορεί το Κοινοβούλιο σχετικά με την πρόοδο όσον αφορά τις ΙΑΔ.

(1) Κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία και Κανονισμός (ΕΚ) αριθ. 1267/1999 του Συμβουλίου της 21ης Ιουνίου 1999 για τη θέσπιση μέσου προενταξιακών διαρθρωτικών πολιτικών.